**Smag på verden med Lonely Planet**

**11. maj 2015 udkommer en ny serie kogebøger fra Lonely Planet på dansk**

Forlaget Turbulenz udgiver en ny serie kogebøger på dansk fra verdens største rejsebogsforlag, Lonely Planet. Titlerne *Verdens bedste* *brunch*, *Verdens bedste stærk mad* og *Verdens bedste gadekøkkener* tager dig med på et kulinarisk eventyr rundt i verden. Lær fx at lave pho-nam-suppe fra Vietnam, britiske scones og djævelsk stærk thai-karry.

I bøgerne finder du:

* 100 opskrifter, der er nemme at følge.
* Lister over eksotiske ingredienser med forslag til alternativer, som du nemt kan finde herhjemme.
* Spændende baggrundsviden om hver eneste ret.

Opskrifterne er samlet og skrevet af madskribenter fra hele verden, og til hver opskrift følger en beskrivelse af rettens ophav og andre sjove informationer, der gør dig lidt klogere på maden. Alle bøger er rigt illustrerede med flotte farvefotos.

*Verdens bedste brunch*, *Verdens bedste stærk mad* og *Verdens bedste gadekøkkener*

Udkommer 11. maj 2015

224 sider

Pris: 249,95 kr.

**Lonely Planet** er verdens førende udgiver af rejsebøger. Siden den første rejsebog udkom i 1973, har Lonely Planet solgt mere end 120 millioner bøger på verdensplan.

Siden maj 2013 har **Forlaget Turbulenz** udgivet rejsebogsserierne *Pocket* og *Oplev*. Over 50 af Lonely Planets rejsebøger findes nu på dansk.

**Kontaktinformation:**

Michael Jepsen, redaktør, Forlaget Turbulenz: michael@turbulenz.dk, tlf. 40 68 21 25